Hierdie is die derde pragtige groot formaat- boek wat volg op Liewe Heksie en die silwer roos en Liewe Heksie en die sterretjieskombuis.
Klapper en die draakkinders besluit om na Rooi Rudolf die gevreesde seerower se rooi edelsteen te gaan soek op die skilpadeiland. In die see sien hulle ‘n duikboot en ontmoet die seerower aan wie dit behoort. Saam sit hulle die soektog voort, maar word aangeval deur ‘n reuse seekat. Die seerower help hulle om te ontsnap,en die kinders prys hom vir sy dapperheid, en almal is nou groot vriende.
Klapper is oppad na sy eerste skooldag en ‘n klein vreetdrakie ontmoet hom langs die pad. Hy nooi die vreetdrakie saam skooltoe, en saam moet die twee eers sy vreetdraak-ouers oortuig dat hy saam met Klapper skooltoe kan gaan, want vreetdrake glo nie aan skoolgaan nie.
Vreetdrakie leer ook om te swem in die skool, en hy bewys aan sy ouers dat hy kan swem toe hy die rooi steen uit die diep water red.
‘n Aantreklike boek propvol feite oor die menslike liggaam. Die inhoudsopgawe lys elke aspek van die liggaam, o.a. jou spiere, senuweestelsel, gesond eet, kleurblindheid, sintuie, en verduidelik selfs wat met jou liggaam gebeur as jy slaap.
Die Slym-boek-alles wat jy moet weet om die perfekte slym te maak!(LAPA. 2018). Afrikaans deur Linda Roos.
Die boek is deeglik uiteengesit met kleurvolle illustrasies wat die prosesse eenvoudig verduidelik. Bladsy 64 verduidelik hoe jy jou slym moet bêre, hoe om op te ruim, basiese wenke word gegee as die slym te taai is, of as dit breek as jy dit rek, of as dit nie genoeg glinster nie.